Lisa 1
14.08.2024 töövõtulepingu
nr 3-6/24/770-1 juurde

TEHNILINE KIRJELDUS EHITUSTÖÖDE TEOSTAMISEKS

1.	Terminid: Tehnilises kirjelduses on Riigi Kaitseinvesteeringute Keskust nimetatud Hankijaks või Tellijaks. Isikut, kellega käesoleva hanke tulemusena kavatsetakse sõlmida töövõtuleping, nimetatakse Töövõtjaks või Pakkujaks.

2.	Tellija: Riigi Kaitseinvesteeringute Keskus

3.	Ehitushanke objekti nimetus: Paldiski hoonete A02 ja A05 soojasõlmede renoveerimine

4.	Asukoht, kontaktisik:  Rae põik 1, Paldiski. Elle Aavekukk, e-post elle.aavekukk@rkik.ee; Kajar Viiberg, e-post kajar.viiberg@rkik.ee.

5.	Ehitustööde liik: ehitustööd

6.	Etapilisus: üheetapiline

7.	Üldnõuded

Ehitustööde aluseks on käesolev tehniline kirjeldus. 

7.1.	Ehitamisel arvestada kõiki hoone funktsioonist tulenevaid erinõudeid. Sobivad lahendused on vastupidavatest materjalidest, minimaalselt hooldust vajavad ja maksimaalse koormustaluvusega.
7.2.	Ehitustööde käigus kaitsta säilitatavaid hoone konstruktsioone, kommunikatsioone ja objekte tekkida võivate vigastuste eest.
7.3.	Koostada tööde teostamise ajagraafik ja kooskõlastada see Tellija esindajaga.
7.4.	Pakkumuse esitamisel garanteerib pakkuja, et on pakkumuse koostamisel arvesse võtnud kõik käesoleva riigihanke teostamiseks ja hankelepingu eesmärgi saavutamiseks vajalikud töövõtja tööd, teenused, tegevused ja toimingud, kaasa arvatud need, mis ei ole otseselt kirjeldatud hankedokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.
7.5.	Kõik kasutatavad tooted ja materjalid peavad olema uued.
7.6.	Kõik demonteeritavad seadmed ja materjalid tuleb anda üle lepingujärgsele Tellija esindajale akti alusel. Utiliseerida tuleb need demonteeritud seadmed ja materjalid, mida Tellija ei vaja või mis on kasutuskõlbmatud.
7.7.	Koostada teostusjoonised renoveeritavatele osadele dwg- ja pdf-vormingus.

8.	Nõuded ehitusliku osa kohta

8.1.	Arvestada vajadusega paigutada ümber mööblit, katta säilitatavaid elemente kaitsekiledega. Ehitustolmu eest kaitsta ventilatsiooni torustikke, ATS (automaatne tulekahjusignalisatsioon) ja HVS (häire-valvesüsteem) seadmeid. Ehitustööde käigus rikutud seadmed tuleb töövõtjal hüvitada.
	
8.2.	Arvestada vajadusega demonteerida tehnoloogilisi seadmeid tööde teostamise ajaks ja peale tööde lõppu seadmete tagasi paigaldusega (ventilatsioon, küte, elekter).

9.	Soojussõlmed asukohtades A02 ja A05

9.1.	Hoone A02 soojuskoormused järgnevalt: Küte 65 kW, Ventilatsioon 55 kW, Tarbevesi 60 kW.
9.2.	Hoone A05 soojuskoormused järgnevalt: Küte 54 Kw, Põrandaküte 16 kW Ventilatsioon 65 kW, Tarbevesi 65 kW.
9.3.	Soojusvaheti peab tagama soojusülekanded (vähemalt 10% üle arvutusliku küttevõimsuse) nii kütteperioodi arvutusliku temperatuuri kui ka üleminekuperioodi (murdepunkti) temperatuuri juures (v.a. sooja tarbevee soojusvaheti mis tuleb dimensioneerida lähtuvalt murdepunkti parameetritest ning mille üledimensioneerimine ei ole parema reguleeritavuse mõttes mõistlik). Projekteerija peab esitama soojusvaheti väljatrükki enne tööde teostamist.
9.4.	Soojussõlmedes tagatakse soojuseraldus igale kontuurile soojusvahetiga.
9.5.	Soojussõlmele paigaldatakse igale kontuurile (v.a tarbevesi) soojusarvestid, mis peavad olema varustatud ModBus liidesega. Soojusarvestid paigaldatakse ka soojussõlme sisendile (olemasolul vahetatakse uute vastu). Kõik arvestid paigaldatakse tagastuvale liinile. 
9.6.	Hoonetesse sisenevate küttetorude sulgekraanid tuleb vahetada (keevis).
9.7.	Hoone küte on tagatud Paldiski linna kaugküttevõrgust. Soojussõlme projekteerimiseks on vajalik taotleda Tehnilised  tingimused kohalikult soojatootjalt.
9.8.	Enne tööde teostamist esitada tööjoonised kooskõlastamiseks.
9.9.	Soojussõlme peab juhtima välisõhust sõltuv automaatika. Automaatikat peab olema võimalik ühendada tulevikus kaughaldusega (ModBus).
9.10.	Teostada soojussõlme seadistamine.
9.11.	Esitada tehtud tööde kohta teostusjoonised.
9.12.	Veenduda süsteemide korrektses töös.

10.	Elekter

10.1.	Tagada kõigi soojasõlme tööks vajalike seadmete elektritoide.
10.2.	Esitada paigaldise kohta teostusdokumentatsioon ja kaetud tööde aktid.

11.	Muud nõuded

11.1.	Objektil teostatud töödele peab kehtima 2-aastane garantii. 
11.2.	Objektiga tutvumine ja mahtude määramine soovituslik, hilisemaid pretensioone mahtude erinemisest tingitult ei rahuldata.
11.3.	Töövõtja peab pakkumuses kirjutama välja selgelt eristatavalt erinevate tööetappide maksumused ning pakutavate seadmete/materjalide/tööde/süsteemide spetsifikatsioonid.
11.4.	Töövõtja kohustub pakkumise esitamisel esitama alltöövõtjate firmade nimed ning alltöövõtjate poolt tehtavad tööde mahud.
11.5.	Töövõtjal peavad olema nõuetekohased registreeringud majandustegevuse registris (min diplomeeritud soojusenegeetikainsener tase 7).
11.6.	Töövõtja on kohustatud tööde teostamisel jälgima üldtunnustatud kvaliteedi ja RYL 2002 nõudeid.
11.7.	Kogu dokumentatsioon esitada ühes eksemplaris elektrooniliselt CD-l (joonised dwg- ja pdf-vormingus, joonise nimetus/sisu peab kajastuma faili nimes). Esitada teostusjoonised peale tööde lõppu.
11.8.	Kogu üle antav teostusdokumentatsioon ning selle sisu täpsustada tellijaga enne tööde üle andmist.
11.9.	Hanke võitnud firma poolt töid teostavad isikud annavad nõusoleku taustakontrolli teostamiseks vastavalt kaitseväe korralduse seaduse § 413 alusel.
11.10.	Pakkumus on pakkuja tahteavaldus lepingu sõlmimiseks, mis on pakkujale siduv alates pakkumuse esitamise tähtpäevast vähemalt kuni pakkumuse jõusoleku minimaalse tähtaja lõppemiseni. Pakkumuse esitamisega kinnitab pakkuja kõigi hinnapäringu ja Tehnilises kirjelduses esitatud tingimuste üle võtmist.
11.11.	Vajadusel peetakse läbirääkimisi majanduslikult soodsaima maksumuse esitanud pakkujaga maksumuse, tehniliste lahenduste ja/või tähtaegade üle. Juhul kui majanduslikult soodsaima maksumuse esitanud pakkujaga sobiva tulemuseni ei jõuta, võib hankija järjekorras läbi rääkida järgmiste pakkujatega.

12.	Lisad

12.1.	Lisa 1.1. A02 soojasõlme foto.jpg
12.2.	Lisa 1.2. A05 soojasõlme foto.jpg